[text en procés de redacció]

De les propostes recollides en aquest espai, les participants han
escollit per concretar en accions més detallades, les tretze
següents:

Més verd al districte.

Descripció de l’acció:

* Fer un espai verd (amb gespa) i afegir flors i plantes boniques
a Plaça Molina, Carrer Balmes, Via Augusta., Turó Parc, Avinguda
Diagonal.
* Falta natura a la ciutat per fer pícnics i passar l'estona
després de classe.
* A la Plaça Molina no hi podran defecar els gossos i serà un
espai verd permanent. Caldrà dotar-lo de fonts, papereres de
recollida selectiva, gespa.
* També caldria fer cartells informatius dels usos de les zones.

Més verd de petit i mitjà format al districte.

Descripció de l’acció:

* Posar més matolls, ja que són més petits i hi caben millor, a
tots els carrers que sigui possible
* Col·locar testos en espais tancats com botigues i supermercats.
* Afegir més vegetació als xamfrans.
* Plantar arbres a places i patis de les escoles. Això podria
fer-se organitzant una sortida a 4t d’ESO (per exemple) per anar
a plantar arbres a aquests espais. També podrien plantar-se
espais tipus horts als patis de les escoles.

Mobilitat dels vianants.

Descripció de l’acció:

* Duplicar el nombre de carrers que es tallen els diumenges, per
la lliure circulació dels vianants.
* Habilitar més zones per a vianants perquè la gent amb
dificultats pugui desplaçar-se amb facilitat.

Nova oportunitat pels espais abandonats o solars buits. (1)

Descripció de l’acció:

* Detectar en primer lloc els espais aprofitables (edificis
abandonats, pàrquings, solars en desús, etc.) i adequar-los
(enderrocaments, treure les runes, etc.). Els arquitectes de
l'ajuntament haurien de fer un projecte tenint en compte les
nostres aportacions. El temps d'execució no hauria de superar 1
any.
* En aquests nous espais, caldria que hi hagués zona fitness,
skatepark, zones d'oci i
* zones verdes (gespa, arbres, plantes...).

Nova oportunitat pels espais abandonats o solars buits. (2)

Descripció de l’acció:

* S’ha treballat des de la proposta "Aprofitar espais abandonats
o solars per a fer-hi parcs", concretant-se en:
* Trobar espais abandonats o sense ús (solars, edificis
abandonats, edificacions inacabades...) per fer-hi parcs i llocs
de trobada adreçats a tota la ciutadania.
* Caldria fer-ho com abans millor, i se n'hauria d'encarregar
l'ajuntament, amb la col·laboració d'empreses.
* Es donaria a conèixer el projecte amb anuncis de TV, cartells
pel carrer, a les estacions, caixers, instituts...
* Hauria d'estar dotat de zona esportiva, tirolina, circuit de
bicicleta, espai de descans, espai per gossos, un mini bar, entre
d’altres.

Papereres i contenidors a tot arreu.

Descripció de l’acció:

* Caldria dissenyar noves papereres més higièniques i substituir
els contenidors de plàstic per uns de tub. També caldria reforçar
la neteja dels contenidors i papereres.
* Reforçar informació del Punt Verd i d'instruccions pel correcte
reciclatge. Instaurar un sistema de punts adquiribles en retornar
els residus al lloc correcte, bescanviables per rebaixes en les
factures de subministraments (aigua, llum i gas).
* Aquestes propostes es podrien començar a implementar
immediatament.

Carrils bici actius.

Descripció de l’acció:

* El carrer Balmes és gran i espaiós, però no té espai per les
bicis. És necessari dotar-lo de carril bici per tal de
fomentar-ne l'ús com a mitjà de transport.
* Caldria també instal·lar aparcaments per bicis a prop del
carril bici.
* L'execució d'aquest projecte hauria de ser immediata.

Carrils per córrer.

Descripció de l’acció:

* Crear paral·lelament a la millora del carril bici, un carril
per les persones que vulguin sortir a córrer.

Espais de lleure per les persones joves.

Descripció de l’acció:

* Utilitzar algun local de l'ajuntament per convertir-lo en espai
de trobada, o casal jove, (tipus Espai Sagnier) amb espais a
l'aire lliure, terrassa, on poder passar l'estona amb els amics
de manera gratuïta.
* Caldria equipar-lo amb sofàs, cadires, taules, pufs, gandules,
tendals, catifes… També amb material escolar, wifi gratis i de
qualitat. Dotar l’espai de vegetació (gespa, arbres, plantes,
etc.) i equipaments tipus taules de ping-pong, futbolí, camps
esportius, entre d’altres.

Aprendre defensa personal. (1)

Descripció de l’acció:

* Es percep la necessitat de ser formats en defensa personal, ja
que es valora l'espai públic com a perillós, sobretot des de la
perspectiva de gènere.
* Caldria que els centres públics formessin en defensa personal a
l'alumnat. Per a això:
* Fer tallers de defensa personal a l'institut. Els formadors
haurien d'impartir els tallers al centre. Els mateixos que es fan
als equipaments públics es poden traslladar als centres i es
podrien aprofitar les classes d'educació física, que en molts
casos no ensenyaran res per un futur.
* L'espai per realitzar els tallers podria ser el gimnàs del
centre, dotat amb el material necessari (matalassos, proteccions,
etc.)
* La durada dels tallers podria ser de 6-7 sessions, i es farien
cada any a tots els instituts.

Aprendre defensa personal. (2)

S’ha treballat des de la proposta "Ensenyar defensa personal als
instituts", concretant-se en:

Es farien classes d'una hora de defensa personal als INS, 2 dies
a la setmana, en horari lectiu.

Les impartiria un professional, i les despeses de contractació
anirien a càrrec de l'ajuntament. Ensenyarien com s'han de
defensar el joves, i estaria adreçat a tothom (nois i noies).

Les classes serien gratuïtes per a les persones usuàries.

Equipaments esportius a l’aire lliure.

Descripció de l’acció:

* Aprofitar espais i edificacions en desús per equipaments
esportius a l'aire lliure:
* Es pot equipar amb material esportiu de segona mà que provingui
de gimnasos o de la pròpia ciutadania (campanya recollida
material esportiu: barres, bancs, etc.)
* Ha de tenir un terra còmode apte per la realització d'exercici,
i fonts.
* Ubicats a espais molt concorreguts.
* Posar més zones amb terra llis per anar amb monopatí.

Poliesportiu municipal i més espais esportius als parcs. (1)

Descripció de l’acció:

* Habilitar zones d'esport als parcs on hi hagi suficient espai.
Si cal, construir-ne de nous.
* Hi hauria material esportiu que el podria utilitzar tothom, amb
respecte i cuidant-lo.
* Orientat a totes les edats, amb horaris segmentats per edats.
Per exemple: gent gran pel matí, adults tarda-nit, i joves i
infants per la tarda. També es podria reservar un horari per
entitats esportives i de lleure. En qualsevol cas la utilització
seria gratuïta per tothom.
* Ho hauria de fer l'ajuntament: redacció del projecte, disseny i
execució. També s'hauria de fer càrrec dels costos.
* Es podrien ubicar, a més dels parcs, a places, platges, etc.
* Hauria d'estar enllestit com abans millor, per exemple abans de
l'estiu.

Poliesportiu municipal i més espais esportius als parcs. (2)

Descripció de l’acció:

* Trobar l'espai idoni per construir el poliesportiu
* Diversitat de material esportiu, oferir l'oportunitat de
llogar-lo (ex: monopatins, pilotes, raquetes, entre d’altres).
* Crear circuits per bicicletes i patinets en alguns parcs per no
molestar.
* Que disposi d'espai per realitzar esports a l'aire lliure tipus
ioga, tai-chi, també piscines, pistes de voley, padel, tenis,
atletisme.
* Organització de rutes en bicicleta i alpinisme, amb una quota
molt reduïda.
* Les tarifes per accedir-hi haurien de ser per trams d'edat. Per
exemple: de 0-4 anys no paguen, de 5-12 entre 3€ i 5€, dels 12-18
10€, adults 15€, i jubilades 10€.

Zones esportives a Gal·la Placídia i altres ubicacions.

Descripció de l’acció:

* Es visualitza com un espai públic destinat a la pràctica
esportiva a l'aire lliure, de lliure accés per a tothom, a la
Plaça Gal·la Placídia. Dividir els espais per petits, joves i
gent gran, amb equipaments adequats a totes les edats i
necessitats de mobilitat.
* Caldria instal·lar-hi cistelles de bàsquet i porteries de
futbol.
* Parc de barres, anelles i màquines al Parc Moragas.
* Pista de multiesports al Parc de Monterols
* Caldria fer-ho abans de 3 anys.
* L'ajuntament s'encarregaria del projecte, la redacció, disseny
i execució.
* Caldrien agents cívics que gestionessin l'espai. Posar multes
si els equipaments són maltractats

Fira o trobada de llibres.

Descripció de l’acció:

* Es proposa una fira d'intercanvi de llibres separats per temes
i edats en paradetes a les places del districte.
* L'ajuntament hauria de facilitar els materials: carpes, taules,
cadires, il·luminació. La ciutadania aportaria els llibres per
intercanviar.
* La fira podria ser quinzenal (dos cops al mes) en cap de
setmana.

Queden sense desenvolupar les següents propostes:

* Càmeres de videovigilància i seguretat
* Posar més fanals i millorar l’enllumenat existent
* Augmentar/millorar la vigilància als carrers
* Bosses de recollida d’excrements públiques
* Fer quelcom per reduir la població de coloms i rosegadors,
tenir en compte les sortides de les clavegueres i netejar-les
sovint
* Millorar el cicle de depuració de l’aigua
* Posar més autobusos elèctrics i millorar-ne la freqüència,
diària i en cap de setmana
* Redistribuir els espais de pàrquing
* Eliminar un carril per vehicles privats, posant 1 carril per
autobús, 1 per cotxe i 1 per bicicletes
* Augmentar els carrils bus/taxi i implementar els carrils VAO en
carrers més grans
* Tallar el trànsit un dia a la setmana als carrers del barri
* Fomentar l’ús de les bicicletes, reduir el nombre de carrils de
cotxes
* Reduir l’ús de cotxes antics, fabricar cotxes elèctrics per
obligació
* Insonoritzar les parets dels edificis que donen a carrers grans
(C/Aragó, Balmes, General Mitre…)